Лекавыя травы (альбом)

«Лекавыя травы» — чацвёрты студыйны альбом гурта «Relikt», які быў запісаны на «Studio-X» (Польшча) і выдадзены ў 2015 годзе.
Гісторыя стварэння
На вокладцы альбома — траўніца Зоня Ігнатаўна Рудзько з вёскі Рачэнь Любанскага раёна. Песня «Хадзіла галота» патрапіла на альбом дзякуючы Сержуку Доўгушаву, песня паходзіць з вёскi Слабада Лельчыцкага раёна. Песні «Чаго ты, лосю» і «Дождж ідзець» — з Віцебшчыны. Прэзентацыя альбома адбылася 7 снежня 2015 года ў Мінску.
 Змест 

 Удзельнікі 
Уладзь Казлоў — спевы, казу, мелодыка
Віталь Макшун — гітары
Зміцер Наркевіч — бас-гітара, цін вістл
Алесь Дземідзенка — бубны, перкусія
Запрошаныя персоны
Аляксей Бор — банжа (6)
аранжыроўкі — гурт «Re1ikt»
запіс — «Studio X» (Ольштын, Польшча), «Everest Media» (Мінск, Беларусь)
звядзенне і мастэрынг — Павел Сініла на студыі «Everest Media» (Мінск, Беларусь)

Водгукі крытыкаў
Музычны журналіст Сяргей Будкін з сайта Budzma.by мяркуе, што «у альбоме „Лекавыя травы“ адчуваецца моцны стрыжань — як ідэйны, так і музычны». Музычны крытык Аляксандр Чарнуха з партала Experty.by адзначыў, што «новы альбом Re1ikt адназначна апраўдвае ўсе чаканні: гэта сур’ёзны крок наперад, дзякуючы якому гурт можна па праве называць адным з найлепшых гітарных калектываў краіны». Музычны журналіст Ягор Цывілька з партала Experty.by заўважыў, што «у „Лекавых травах“ вельмі заўважна, што 4 гады для гурта не прайшлі дарма, адчуваецца, наколькі вырас узровень музыкі, саміх музыкаў і асабліва вакалу». Музычны крытык Дзмітрый Безкаравайны з партала Experty.by падсумоўвае: «У выніку „Лекавыя травы“ — гэта прыгода, дзе касмапалітычная рок-музыка выдатна спалучаецца з вельмі лакальнымі каранямі, дзе цікавая форма не ўплывае на змест».
Зноскі

 Спасылкі 

Катэгорыя:Альбомы гурта «Relikt»
Катэгорыя:Альбомы 2015 года